Quiz Master's Voice: Quiz 3. november 2008
Bloggarkiv
►  2013 (26)
►  oktober (1)
►  september (1)
►  juni (2)
►  mai (4)
►  april (4)
►  mars (6)
►  februar (4)
►  januar (4)
►  2012 (42)
►  desember (2)
►  november (4)
►  oktober (5)
►  september (5)
►  august (3)
►  juni (1)
►  mai (4)
►  april (3)
►  mars (4)
►  februar (5)
►  januar (6)
►  2011 (42)
►  desember (3)
►  november (5)
►  oktober (5)
►  september (4)
►  august (2)
►  juli (1)
►  juni (1)
►  mai (4)
►  april (3)
►  mars (5)
►  februar (5)
►  januar (4)
►  2010 (79)
►  desember (27)
►  november (4)
►  oktober (5)
►  september (6)
►  august (2)
►  juni (2)
►  mai (4)
►  april (9)
►  mars (11)
►  februar (5)
►  januar (4)
►  2009 (64)
►  desember (26)
►  november (5)
►  oktober (3)
►  september (5)
►  august (3)
►  juni (2)
►  mai (4)
►  april (2)
►  mars (5)
►  februar (5)
►  januar (4)
▼  2008 (71)
►  desember (28)
▼  november (5)
Quiz 24. november 2008
Quizminner - Liv og Knut greier ut
Quiz 17. november 2008
Quiz 10 november 2008
Quiz 3. november 2008
►  oktober (5)
►  september (7)
►  august (1)
►  juni (4)
►  mai (6)
►  april (4)
►  mars (3)
►  februar (4)
►  januar (4)
►  2007 (18)
►  desember (3)
►  november (5)
►  oktober (5)
►  september (4)
►  august (1)
Om meg
Quizmaster
Liv Boye Okkenhaug er quizmaster i Bodø.
Vis hele profilen min
Besøkende
tirsdag 4. november 2008
Quiz 3. november 2008
Det er så hyggelig når et lag som aldri har vunnet quizen før går hen og gjør nettopp det.
Det gleder oss stort!
Så skjedde i kveld, og Arkitektmedisinsk Kulturetat befinner seg nå oppe på quizuniversets stjernehimmel som aftenens seierherrer - og kvinner med 55 poeng.
Gratulerer til de lykkelige vinnere som ble det beste av 33 lag!
Vi startet den avholdte quiz med en tøff Aktuelt-runde også i kveld.
Skjønt var første spørsmål det aller enkleste, der svaret nokså soleklart var Trond Olsen etter gårsdagens fantastiske 3-1-kamp mot RBK.
Introdusert av både Tom Opsahls nydelige og nyskrevne vi-slo-RBK-på-Lerkendal-tirade, og avsluttet med Bjørge Lilleliens berømte seiers-ordflom i 1981.
Videre til Sterling Airlines som er konkurs, den nye James Bond-filmen Quantum of Solace og årets Bondpike Olga Kurylenko, dagens styringsrente, den avsluttede streiken blant ansatte i Boeing Co, selvbiografien til danske David Nielsen med tittelen Sorte Svin, den nye giraffbabyen som får mye oppmerksomhet i Kristiansand Dyrepark, Agnete Haaland som er blitt leder for den internasjonale sammenslutningen av skuespillerforbund - FIA, tulletelefonene til hhv Sarah Palin og Andrew Sachs - og til slutt om VGs Truls Dæhlie som kom med en helsides unnskyldning til Bodø/Glimt generelt og Runar Berg spesielt.
Ingen lag med full score på denne runden, Ja, det e oss og Arkitektmedisinsk Kulturetat klarte 11 poeng, Bjørnehiet, Roald Aas og Petter Rudi klarte 10.
Snittsum på 7,8.
Billedoppgaven i kveld var direkte knyttet til gårsdagens kamp.
De 11 Glimt-spillerne samt lagets trener befant seg på arket, hvor riktige fornavn og etternavn på alle 12 gav like mange poeng.
Følgende personer var avbildet:
Pavel Londak, Thomas Rønning, Christian Berg, Stian Theting, Havard Sakariassen, Willis Forko, Jan Derek Sørensen, Per Verner Rønning, Runar Berg, Mounir Hamoud, Trond Olsen og Kåre Ingebrigtsen.
En populær oppgave, der hele 19 lag hadde alle tolv riktige.
En høy snittsum ble det også - den er er notert til 11 blank.
(For de spesielt interesserte kan der nevnes at den stående snittsumrekorden er på 11,2 poeng)
Et lite ekstraspørsmål stod også skrevet nederst på billedoppgavearket.
Dette spørsmålet gav ikke poeng, men mulig premiering hvis kun ett eller to lag hadde riktig svar.
Rundens introduksjon var den berømte Champions League-hymnen, og spørsmålet var om komponistens navn.
Jeg er mektig og oppriktig imponert over alle som visste at det var Georg Friedrich Händel.
Lagene som kunne komponistens navn var Bodø Kamelutleie, Great Anatomy, Ja, de e oss, Rævkrok, Le Cordon Bleu, 6 pils takk, InQuizisjonen; den spanske, Arkitektmedisinsk Kulturetat og Balstad.
Jeg hadde dessverre ikke 9 premier å dele ut - så de får herved premiering i form av nevnelse.
Og jeg tillater med å komme med følgende spørsmål; Var det mange av dere som visste fra før av at den gode Händel var mannen? Eller hadde noen av dere ren flaks? Eller var det noen som ikke visste det fra før, men som lyttet til musikken og dro konklusjonen deretter?
(Det er interessant å vite, så det er hyggelig om dere har lyst til å svare.)
Tredje kategori - musikkrunde.
Også i kveld med den sedvanlige lille ekstra quizen innbakt i runden.
Alle låtene hadde en nokså soleklar ting til felles, hvor låtenes titler alle hadde hver sin amerikanske delstat i seg.
Musikken som ble brukt var følgende:
Shaggy med Oh Carolina
The Mamas & the Papas med California Dreamin'
Bee Gees med Massachusetts
Lynyrd Skynyrd med Sweet Home Alabama
Dolly Parton med My Tennessee Mountain Home
Ray Charles med Georgia on my mind
En nokså enkel sak for flere lag.
Seks tolvere ble delt ut, og snittsummen noteres til hele 9,5.
Ønskerunden i kveld må sies og være et sprekt ønske.
Det er alltid artig når lag ønsker seg et tema det omtrent er umulig å på forhånd lese seg opp.
Kategorien het Engelsk rettskriving, der tolv engelske ord ble lest opp, for så å skrives på korrekt måte av lagene.
Og rettskrivingsrunder er alltid artige.
Det er en typisk oppgave der poenglisten kan slå fullstendig kollbøtte og gjøre store omrokkeringer.
Introdusert av Jackson Fives ABC, var disse tolv ordene i oppgaven:
Argument, Nauseous, Cemetery, Conscience, Intelligence, Definitely, Discipline, Embarrassed, Lightning, Guarantee, Handkerchief og Caribbean.
Poengsummene varierte her fra nede i 2 og opp til 12, hvor Arkitektmedisinsk Kulturetat var det eneste med full score.
Snittsum på 6,4.
Vinnerlaget ledet med ett poeng foran Ja, det e oss før siste runde.
Siste kategori het Svart, sort og black.
Altså var svart, sort eller black representert enten i spørsmål eller svar.
Her ble det spurt etter edderkoppen sort enke, Black Sabbaths kjente vokalist, Kaptein Sabeltanns skute Den sorte dame, flyet i luftfartsmuseet i Bodø som har tilnavnet Den sorte dame, Sort September som stod bak terroraksjonen under OL i München i 1972, Metallicas Black Album, Den sorte diamant i den kongelige bibliotek i København, artisten Cilla Black, ishockeyklubben Chicago Blackhawks, fuglene svarttrost og svartbak - og til slutt om Anita Hegerlands makker ved navn Roy Black.
Ingen lag på 12 poeng i denne runden, men fire lag på 11 - deriblant vinnerlaget som altså sikret seieren med 2 poeng foran Ja, det e oss på andreplass.
Balstad kom også i kveld på ønskekategoriplass.
Følgende setning har vel forlengst blitt en utbrukt floskel i denne bloggen, men det må allikevel være lov til å si at; Neste ønskekategori er noe helt annet enn dagens tema.
Som alltid.
Takk for i aften!
Lagt inn av Quizmaster kl. 00:21
Send dette via e-postBlogg dette!Del på TwitterDel på FacebookDel på Pinterest
13 kommentarer:
Ida M. sa...
Hei! Takker for nok en strålende quiz! Bare et lite ønske, kan du legge ut en link eller noe til Champions League-musikken? Den var spektakulær! Ante ikke at det var Händel som var komponisten, nå har jeg lært noe nytt!
4. november 2008 kl. 00:45
Quizmaster sa...
Jeps!
Takk for skryt, skal legge ut hymnen.
4. november 2008 kl. 00:55
InQuiziVidar sa...
Veldig bra quiz denne gangen også!
Engelsk rettskriving er jo definitivt ikke enkel materie. Selvtilliten min fikk en stygg knekk/tankevekker forrige gang dette var tema, men gledelig nok så det ikke like svart ut denne gangen.
Gratulader ad mass til vinnerlaget! Verdige vinnere!
4. november 2008 kl. 09:08
En Cordon Bleuer sa...
Artig quizrunde, og gratulerer til nyvinnerne!!
Første gang jeg hørte hymnen tenkte jeg at det måtte være Händel ut fra musikken - umåtelig vakkert!! Googlet for å sjekke, og fikk bekreftet det, så i går var det grei skuring :-)
4. november 2008 kl. 11:51
Vims på Team Antonsen sa...
Händel-stykket gir meg julestemning. (Jeg har et ikke-eksisterende forhold til Champions League.) Og minner meg om at det snart er Lucia-konsert! Igjen. Gleder meg sånn!!
4. november 2008 kl. 21:44
Mona B. sa...
HÆLLEDUSSEN så søt han Michael Jackson va før i tia!!! D e bra at du legg ut sånne videoa så æ har bakgrunnsmusikk mens æ læs bloggen din :-)
4. november 2008 kl. 22:47
Vims sa...
Søte, lille Michael. Han er nok historiens synligste eksempel på organisert barnearbeid noensinne. Og verden tillot det! Stakar..
4. november 2008 kl. 23:25
Anonym sa...
Gratulerer med nytt bloggutseende! Er dette den nye looken eller eksperimenterer du?
5. november 2008 kl. 21:32
Quizmaster sa...
Jeg eksperimenterer bare litt.
Det er mulig det blir noen få og positive forandringer.
6. november 2008 kl. 01:30
Palpatine sa...
Vil bare bemerke at Imperial March ikke heter Black Imperial March, men bare Imperial March. I følge Wikipedia er den også kjent som "Darth Vader's Theme", eller "Imperial Death March", men ikke noe sort marsj der, altså.
http://en.wikipedia.org/wiki/Imperial_March
6. november 2008 kl. 17:37
Quizmaster sa...
Ærede Keiser!
Så sannelig - du har aldeles rett.
Jeg beklager på det sterkeste at jeg har villedet det gode quizpublikum.
Mange takk for opplysningen!
6. november 2008 kl. 19:24
Anonym sa...
Jeg trodde også at den het Black Imperial March. Hvor har man Black fra?
8. november 2008 kl. 13:41
Quizmaster sa...
Det kan godt hende du har det fra meg.
Jeg har introdusert den - feilaktig - som Black Imperial March før.
8. november 2008 kl. 23:46
Legg inn en kommentar
Nyere innlegg Eldre innlegg Start
Abonner på: Legg inn kommentarer (Atom)